**คำนำ**

แผนยุทธศาสตร์การพัฒนาขององค์การบริหารส่วนตำบลบ้านขวาง (พ.ศ. 2558-2562) เป็นแผนพัฒนาเศรษฐกิจและสังคมขององค์การบริหารส่วนตำบลบ้านขวาง ที่กำหนดยุทธศาสตร์และแนวทางการพัฒนาขององค์การบริหารส่วนตำบลบ้านขวาง ซึ่งแสดงถึงวิสัยทัศน์ พันธกิจ และจุดมุ่งหมายเพื่อการพัฒนาในอนาคตโดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาจังหวัด อำเภอ และแผนชุมชน

องค์การบริหารส่วนตำบลบ้านขวาง ได้จัดทำแผนยุทธศาสตร์การพัฒนา (พ.ศ. 2558-2562) โดยผ่านกระบวนการประชาคมหมู่บ้าน/ตำบล คณะกรรมการสนับสนุนการจัดทำแผนพัฒนาและคณะกรรมการพัฒนาองค์การบริหารส่วนตำบลบ้านขวางเรียบร้อยแล้ว และถูกต้องตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งจะได้นำไปเป็นแนวทางในการจัดทำแผนพัฒนาสามปีต่อไป

หวังเป็นอย่างยิ่งว่าแผนยุทธศาสตร์การพัฒนาขององค์การบริหารส่วนตำบลบ้านขวาง (พ.ศ. 2558-2562) จะเป็นเครื่องมือสำคัญในการพัฒนาท้องถิ่นโดยสามารถตอบสนองการพัฒนาทั้งในส่วนของประชาชนในท้องถิ่น ประชาชนในพื้นที่ที่มีเขตติดต่อกันและประชาชนในพื้นที่ใกล้เคียง หน่วยงานราชการ รัฐวิสาหกิจ องค์การมหาชน องค์กรต่าง ๆ ซึ่งจะเป็นฐานสำคัญในการพัฒนาท้องถิ่นส่งผลให้การพัฒนาประเทศเป็นไปในทิศทางเดียวกัน

องค์การบริหารส่วนตำบลบ้านขวาง

20 พฤษภาคม 2557